laion/Wikipedia-Exotic huggingface dataset:
ჯონი მერსერი

ჯონი ჰერნდონ მერსერი (ინგლ. John Herndon Mercer; დ. 18 ნოემბერი, 1909, ჯორჯია, აშშ — გ. 25 ივნისი, 1976, ჰოლივუდი, კალიფორნია, აშშ) — ამერიკელი მომღერალი, კომპოზიტორი და ლირიკოსი. მან 1930-1950-იან წლებში ათას ხუთასზე მეტი სიმღერისთვის დაწრა ტექსტი, როგორც კინოფილმებისთვის, ისე წარმოდგენებისთვის ბროდვეიზე, რომელთა ნაწილი მსოფლიო ჰიტი გახდა. მერსერი ოთხჯერ გახდა ამერიკის კინოაკადემიის ლაურეატი ცხრამეტი ნომინაციიდან. მერსერი არის Capitol Records-ის თანადამაარსებელი. ჯონი მერსერი კინოფილმების ინტერნეტ-მონაცემთა ბაზაში ჯონი მერსერი — ბროდვეის ინტერნეტ მონაცემთა ბაზაში (IBDb) (ინგლისური) ჯონი მერსერი — Internet Off-Broadway Database ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Encyclopædia Britannica <a href="https://wikidata.org/wiki/Track:Q5375741"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 4.2 4.3 ბროდვეის ინტერნეტ მონაცემთა ბაზა — 2000. <a href="https://wikidata.org/wiki/Track:Q31964"></a> ↑ Discogs — 2000. <a href="https://wikidata.org/wiki/Track:Q504063"></a> ↑ 6.0 6.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 7.0 7.1 Musicalics <a href="https://wikidata.org/wiki/Track:Q63484499"></a> ↑ Performing Songwriter Enterprises. დაარქივებულია ორიგინალიდან — 2012-12-03. ციტირების თარიღი: 2012-11-15. ↑ THE NEW GEORGIA ENCYCLOPEDIA. დაარქივებულია ორიგინალიდან — 2012-04-20. ციტირების თარიღი: 2012-11-15. ↑ Johnny Mercer (1909-1976). The New Georgia Encyclopedia. დაარქივებულია ორიგინალიდან — 2012-04-20. ციტირების თარიღი: 2006-12-09.
ჰამადა-ელ-ჰამრა

ჰამადა-ელ-ჰამრა (არაბ. الحمادة الحمراء) — უდაბნო ჩრდილოეთ-დასავლეთ ლიბიაში, ტრიპოლიტანიაში. მდებარეობს საჰარის ჩრდილოეთ ნაწილში. წარმოადგენს ამაღლებულ ქვიან უდაბნო პლატოს. დასავლეთიდან აღმოსავლეთისაკენ გადაჭიმულია დაახლოებით 700 კილომეტრზე, ჩრდილოეთიდან სამხრეთისაკენ დაახლოებით 200 კილომეტრზე. სიმაღლე 450-500 მ. აგებულია კირქვებით. ციცაბოდ ეშვება ჩრდილოეთისაკენ და სამხრეთისაკენ. ბრტყელი მდინარეთაშორისი დანაწევრებულია ხეობებითა და მშრალი ხეობებით — უადებით. გაბატონებულია მცენარეულობას მოკლებული უდაბნო ლანდშაფტი. მშრალი ხეობების გასწვრივ აქა-იქ გვხვდება მარცვლოვანნი, მათ შორის ბუჩქნარები და აკაცია. ნაპოვნია მრავალი მეტეორიტის ნაგლეჯი. არის ნავთობის საბადო. ჰამადა-ელ-ჰამრა – დიდი საბჭოთა ენციკლოპედია (რუსული) ჰამადა-ელ-ჰამრა – გეოგრაფიული ენციკლოპედია (რუსული) ჰამადა-ელ-ჰამრაში ნაპოვნი მეტეორიტების შესახებ (გერმანული)
ედეიენ-მურზუქი

ედეიენ-მურზუქი, იდეჰან-მურზუქი — ქვიშრობი უდაბნო სამხრეთ-დასავლეთ ლიბიაში, მოქცეულია ქვაბულში. წარმოადგენს ერგს. ფართობი დაახლოებით 200 ათ. კმ². სიმაღლე 450-500 მ. ჩრდილოეთით და ჩრდილო-დასავლეთით არის დიუნები, რომელთა სიმაღლე აღწევს 300 მ-ს. მოკლებულია მცენარეულობას. ატმოსფერული ნალექების წლიური რაოდენობა წელიწადში დაახლოებით 10 მმ. ჩრდილოეთ და აღმოსავლეთ განაპირა მხარეს გვხვდება იშვიათი ოაზისები და ფინიკის პალმები. 1957 წლიდან წარმოებს ნავთობის ძიება. სულ აღმოჩენილია 11 ნავთობის საბადო, რომელთაგან 2 მიჩნეულია გიგანტური მარაგის მქონე საბადოდ. საერთო ჯამში ედეიენ-მურზუქის ტერიტორიაზე მოიპოვება 2 მილიარდი ბარელი ნავთობი. ↑ 1.0 1.1 1.2 ედეიენ-მურზუქი – დიდი საბჭოთა ენციკლოპედია (რუსული) ↑ Rusk, Donald C. (2001) "Libya:Petroleum Potential of the Underexplored Basin Centers – A Twenty-First-Century Challenge" In Downey, Marlan W.; Threet, Jack C. and Morgan, William A. (2001) Petroleum Provinces of the Twenty-first Century (AAPG Memoir 74) American Association of Petroleum Geologists, Tulsa, Oklahoma, pp. 429-452, p. 429, ISBN 0-89181-355-1
მეტროპოლიტენის ოპერის თეატრი

მეტროპოლიტენის ოპერის ასოციაცია (Metropolitan Opera Association), შემოკლებით მეტროპოლიტენ-ოპერა, ან მეტი ნიუ-იორკში დაარსდა 1880 წლის აპრილში და გრანდ ოპერის ერთ-ერთი უდიდესი წარმომადგენელია. ეს ამერიკის უდიდესი კლასიკური მუსიკის ორგანიზაციია, რომელიც ყოველწლიურად 240 საოპერო წარმოდგენას მართავს. კომპანიის ბინა მეტროპოლიტენის ოპერის სახლი მსოფლიოს ერთ-ერთი წამყვანი საოპერო სცენაა. მეტი თერთმეტ სხვა ორგანიზაციასთან ერთად ამჟამად განთავსებულია ლინკოლნის ცენტრში. The Metropolitan Opera დაარქივებული 2014-06-12 საიტზე Wayback Machine. MetOpera Database დაარქივებული 2018-08-12 საიტზე Wayback Machine. History of the Metropolitan Opera Metropolitan Opera Timeline with Images and Sound დაარქივებული 2003-04-01 საიტზე Wayback Machine. Early Postcards of Metropolitan Opera დაარქივებული 2011-05-11 საიტზე Wayback Machine. Metropolitan Opera Broadcast Information დაარქივებული 2002-12-12 საიტზე Wayback Machine. Metropolitan Opera Radio on Sirius Satellite Radio "The New Stage of the Metropolitan Opera House, Rebuilt for the Production of Parsifal" დაარქივებული 2011-10-05 საიტზე Wayback Machine. ვიკისაწყობში არის გვერდი თემაზე: მეტროპოლიტენის ოპერის თეატრი ↑ T HE NEW OPERA-HOUSE.; FORMAL ORGANIZATION OF THE COMAPANY-- THE OFFICERS ELECTED, The New York Times, April 29, 1880
ედეიენ-უბარი

ედეიენ-უბარი (იდეჰან-უბარი) — ქვიშრობი უდაბნო საჰარის ცენტრალურ ნაწილში, ლიბიაში. სიმაღლე 400-500 მ. რელიეფი უმეტესწილად სერისებურია; გვხვდება იზოლირებული ქვიშიანი ბორცვები, რომელთა სიმაღლე 200 მ აღწევს. ატმოსფერული ნალექების წლიური რაოდენობა წელიწადში 10 მმ. მცენარეულობას თითქმის მოკლებულია. დეპრესიაში არის მლაშობები და ტბები, საიდანაც მოიპოვებენ სოდასა და სუფრის მარილს. განვითარებულია მეცხოველეობა. განაპირა მხარეს არის პატარა ოაზისები და ფინიკის პალმის კორომები. ედეიენ-უბარი — სტატია დიდი საბჭოთა ენციკლოპედიიდან (რუსული)
Autumn Leaves

Autumn Leaves (ქართ. შემოდგომის ფოთლები) — მრავალჯერ ჩაწერილი სიმღერა, რომელიც გახდა ჯაზის სტანდარტი. ორიგინალი დაწერა ფრანგმა კომპოზიტორმა ჟოზეფ კოზმამ 1945 წელს, კინოსურათისთვის Les Portes de la Nuit, და ერქვა "Les feuilles mortes" ("მკვდარი ფოთლები"). მოგვიანებით ჯონი მერსერმა თარგმნა ლირიკა ფრანგულიდან - ინგლისურად. 1950 წლის 24 დეკემბერს ედიტ პიაფმა პირველად შეასრულა სიმღერა ორივე ენაზე. ამას მოჰყვა ნატ კინგ კოულის ქავერი, რომელიც საუნდტრეკი იყო 1956 წლის ფილმისთვის Autumn Leaves. კომპოზიცია არანჟირებულია: ერიკ კლეპტონის, ბილ ევანზის, ფრენკ სინატრას, სტენ გეტსის და სხვა მრავალი მუსიკოსის მიერ. ↑ ოძელაშვილი, მერაბ (2011). ჯაზის თეორიისა და პრაქტიკის სისტემური კურსი, გვ. 335.  ↑ Massin B. Les Joachim – Une famille de musiciens. Fayard, Paris, 1999. ↑ The Big Show. BigShow-02. BigShow. დაარქივებულია ორიგინალიდან — 2008-12-26. ციტატა: „As carried on Internet radio at“ ციტირების თარიღი: 2008-12-25. ↑ ერიკ კლეპტონის ალბომი Clapton (2010) ↑ ბილ ევანზის ალბომი Portrait in Jazz (1960) ↑ ფრენკ სინატრას ალბომი Where Are You? (1957) ↑ სტენ გეტსის ალბომი Midnite Jazz & Blues (2000)
საბჭოთა კავშირის საფეხბურთო ჩემპიონატი 1952 (კლასი „А“)

საბჭოთა კავშირის მე-14 საფეხბურთო ჩემპიონატში გამარჯვებული გახდა მოსკოვის „სპარტაკი “, მეორე ადგილზე გავიდა კიევის „დინამო“, მესამეზე – მოსკოვის „დინამო“. დაიწყო 8 ივლისს და დასრულდა 25 ოქტომბერს. საუკეთესო ბომბარდირი: ანდრეი ზაზროევი − 11 (12) − „დინამო“ (კ.) The Rec.Sport.Soccer Statistics Foundation.
კარსანის ღვთისმშობლის ეკლესია

კარსანის ღვთისმშობლის ეკლესია — ეკლესია მცხეთის მუნიციპალიტეტის სოფელ კარსანში, დგას მტკვრის მარჯვენა ნაპირზე, ყოფილი მაგნიტური ობსერვატორიის მთავარი შენობის სამხრეთ აღმოსავლეთით 200 მეტრზე. სტილისტური ნიშნებით თარიღდება IX-X საუკუნეებით. ეკლესია დარბაზულია (9,55 X 6 მ), ნაგებია ნატეხი ქვით. დასავლეთის კედლის წყობაში ე. წ. მერცხლის კუდით გადაბმული კვადრებიცაა გამოყენებული. შესასვლელი სამხრეთიდანაა. იატაკის დონიდან ერთი საფეხურით ამაღლებული საკურთხევლის ნახევარწრიულ აფსიდში ერთი დიდი სარკმელია, რომლის ორივე მხარეს თითო მაღალი ნახევარწრიული ნიშია. საკურთხევლის წინ საკურთხევლისწინა ჯვრის რუხი ქვის ცხრაწახნაგა პოსტამენტი დგას. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 291.
კარსანის წმინდა ნინოს ეკლესია

კარსანის წმინდა ნინოს ეკლესია — ეკლესია მცხეთის მუნიციპალიტეტის სოფელ კარსანში. მდებარეობს მთა ქართლის განაპირას, ჩრდილოეთით, ანტიკური ციხესიმაგრის ცხრა მართკურთხა ბურჯთაგან ერთ-ერთზე, ქარაფის პირას მაღალ სუბსტრაქციაზე. თარიღდება გვიანდელი ფეოდალური ხანით. ეკლესიას პირვანდელი სახე შეცვლილი აქვს. ეკლესია დარბაზულია (7,75 X 7,45 მ). იგი რამდენიმეჯერ არის გადაკეთებული, თუმცა მასში ნათლად ჩანს ადრეული ხანის არქიტექტურის დახვეწილი ფორმები და პროპორციები — პარალელურწირთხლებიანი სარკმლები და ნალისებური ფორმის აბსიდი. ასევე ციხესიმაგრის შემორჩენილ კედლებზე კარგად იკითხება ანტიკური ხანის მშრალი წყობის ქვის რიგები. ეკლესიის ცოკოლი ნაგებია ნატეხი ქვით, ლავგარდანი — სწორკუთხა ფილებით. შესასვლელი სამხრეთიდანაა. აფსიდი ნახევრად რელიეფური ფორმისაა. აფსიდში სამი ნიშია, ერთი — ჩრდილოეთით, ორი — სამხრეთით. აღმოსავლეთ კედელში ერთი სარკმელია (გადაკეთებულია), ხოლო სამხრეთისაში — ორი. დარბაზი კამარითაა გადახურული. ეკლესიის კედლები შიგნიდან შელესილია (შელესილობა გვიანდელია). საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 291-291. ბულია მ., ჯანჯალია მ., ხოშტარია დ., 2006: საქართველოს ძველი ქალაქები, მცხეთა, თბილისი, გვ. 85. ხოშტარია დ., 2001: ადრეული შუა საუკუნეების ეკლესიები მცხეთაში, „Academia“, 1, თბილისი, გვ.31. Мелитаури К., 1969 : Крепости дофеодальной и раннефеодальной Грузии, 1, Тбилиси. Натроев А., 1900: Мцхетъ и его соборъ Свэти-цховели, Тифлисъ, ст. 11.
ლეპანტოს ბრძოლა

ლეპანტოს ბრძოლა — კვიპროსის ომის (1570-1573 წწ.) უკანასკნელი დიდი ბრძოლა ოსმალეთსა და საღვთო ლიგის (ვენეცია, ესპანეთი, რომის პაპი, მალტა და იტალიის სახელმწიფოები: გენუა, ნეაპოლი, სიცილია, სავოია და სხვ.) ნიჩბიან ფლოტებს შორის. გაიმართა 1571 წლის 7 ოქტომბერს ლეპანტოდან 60 კმ-ის დაშორებით. ოსმალთა ფლოტმა შეუტია მოკავშირეთა ფლოტს, მაგრამ გალერების ფრონტის წინ წაწეულმა ვენეციის ექვსმა გალეასმა არტილერიული ცეცხლით დაარღვია ოსმალთა ფლოტის (არტილერია არ გააჩნდათ) საბრძოლო წყობა. მაშინ ოსმალეთის გალერები მოწინააღმდეგის პირველი ხაზის გალერების აბორდაჟზე გადავიდნენ. ხომალდებზე ორივე მხრიდან იყო 25-25 ათასი კაცი (მეზღვაურთა გარდა). გაიმარჯვეს გაერთიანებული ფლოტის ჯარისკაცებმა. ოსმალეთის ფლოტი განადგურდა, მათ დაკარგეს 224 ხომალდი, ხოლო მოკავშირეებმა – 15 გალერა. ამ ბრძოლაში დამარცხების მიუხედავად ოსმალებმა ააგეს ახალი ფლოტი და ომი წარმატებით დაამთავრეს. 1573 წლის საზავო ხელშეკრულებით ვენეციამ ოსმალეთს კ. კვიპროსი დაუთმო. ქართული საბჭოთა ენციკლოპედია, ტ. 6, თბ., 1983. — გვ. 195.
ჯაზის სტანდარტი

ჯაზის სტანდარტი — მუსიკალური კომპოზიცია, რომელიც შესულია ცნობილი ჯაზმენების რეპერტუარში, არის მრავალჯერ ჩაწერილი და კარგადაა ცნობილი მსმენელთა მასებისთვის. ჯაზის სტანდარტი ზოგადი მცნებაა, ამიტომ არ არსებობს მათი რომელიმე კონკრეტული სია, რადგან დროის განმავლობაში იცვლება კომპოზიციის სმენადობა, პოპულარობა და შესაძლოა აღარ მიიჩნეოდეს, როგორც სტანდარტი. Hardie, Daniel (2002). Exploring Early Jazz: The Origins and Evolution of the New Orleans Style. iUniverse. ISBN 0-595-21876-8.  Kernfeld, Barry Dean (1995). The Blackwell Guide to Recorded Jazz. Wiley-Blackwell. ISBN 0-631-19552-1.  1000-ზე მეტი სტანდარტის კატალოგი. jazzstandards.com
ლისიმაქე

ლისიმაქე (დ.ძვ. წ. 361 – გ. ძვ. წ. 281) — ალექსანდრე მაკედონელის პირადი მცველი და მხედართმთავარი, რომელმაც მისი სიკვდილის შემდეგ (ძვ. წ. 323) სამმართველოდ თრაკია მიიღო. ალექსანდრე მაკედონელის მემკვიდრეების ხელახლა გადანაწილების შედეგად ლისიმაქემ ჰელესპონტის სანაპირო შეიერთა. ძვ. წ. 306 წელს სხვა დიადოქოსების მსგავსად თავი მეფედ გამოაცხადა. ძვ. წ. 287-286 წწ. მაკედონიასაც დაეუფლა. თრაკიაშიც დააარსა ქ. ლისიმაქეა (ლისიმაქეს სახელმწიფოს დედაქალაქი). დაიღუპა სელევკიდებთან ბრძოლაში, ფრიგიაში. ქართული საბჭოთა ენციკლოპედია, ტ. 6, თბ., 1983. — გვ. 252.
გუტენბერგის ბიბლია

გუტენბერგის ბიბლია (აგრეთვე ცნობილი როგორც 42-სტრიქონიანი ბიბლია, და მაზარინის ბიბლია) — ნაბეჭდი ბიბლიის ლათინური თარგმანი, რომელიც იოჰან გუტენბერგმა დაბეჭდა მაინცში, გერმანია. ბეჭდვა დაიწყო 1455 წლის 23 თებერვალს, მოძრავი ტიპოგრაფიის გამოყენებით. ეს ბიბლია ყველაზე განთქმული ინკუნაბულაა და მისი შექმნით დაიყო წიგნების მასიური წარმოების ახალი ერა დასავლეთში. წიგნი დაიბეჭდა ე.წ. ტექსტურასა და შვაბახერზე. ყველაზე სრულად მოღწეულ ასლში 1282 გვერდია; ამ წიგნის ასლების უმრავლესობა ორ ტომად გამოიცა. ისტორიკოსთა მტკიცებით ბიბლიის სულ 180 ასლი დაიბეჭდა, 45 მათგანი პერგამენტზე, ხოლო 135 კი - ქაღალდზე. ეს რიცხვი წარმოუდგენელი იყო იმ პერიოდის საზოგადოებისთვის, სადაც ხელნაწერი ნამუშევრების ასლების შექმნა უდიდეს შრომატევად სამუშაოდ ითვლებოდა. გუტენბერგმა ეს ბიბლიები (რომლებიც დაიბეჭდა, შემდეგ რუბრიკაცია და ილუსტრაცია ხელით გაუკეთდა) დაბეჭდა სამ წელიწადში — დაახ. ამდენი დრო სჭირდებოდა ხელნაწერის ერთი ასლის შექმნას. ხელით გაკეთებული ილუსტრაციების გამო ბიბლიის ყოველი ასლი უნიკალურია. ორფეროვანი ბეჭდვის ტექნიკა, რომელიც რუბრიკაციას საჭიროებას აუქმებს, მხოლოდ ორი წლის შემდეგ გამოიგონეს. 2003 წლისთვის დღემდე შემორჩენილი გუტენბერგის ბიბლიების რიცხვი შეადგენს: თერთმეტი ასლი პერგამენტზე, ახალი აღთქმის მხოლოდ ერთი ასლი პერგამენტზე, და 48 თითქმის სრული აკინძული ასლები ქაღალდზე, ამას გარდა კიდევ ერთი დანაწევრებული ასლი ქაღალდზე. ყველაზე მეტი ასლი შემონახულია გერმანიაში (12). ოთხ ქალაქში (პარიზი, მოსკოვი, მაინცი და ვატიკანი) ორ-ორი ასლია; ლონდონში სამი ასლი და ბაგფორდის ფრაგმენტია; ნიუ-იორკში ოთხი ასლია შენახული. ჯიკჯი St. Mark's Library (General Theological Seminary). The Gutenberg Bible of the General Theological Seminary. New York: St. Mark's Library, the General Theological Seminary, 1963. The Gutenberg Bible of 1454, Göttingen Library, Facsimile Edition, 2 vols + booklet, ed. Stephan Füssel, 1400 pp. Taschen: Cologne. In Latin ვიკისაწყობში არის გვერდი თემაზე: გუტენბერგის ბიბლია Gutenberg Digital„ Treasures in Full: Gutenberg Bible დაარქივებული 2013-10-10 საიტზე Wayback Machine. Gutenberg Bible Census
ჯონი მიჩელი

ჯონი მიჩელი (დაბადების სახელი — რობერტა ჯოან ანდერსონი; დ. 7 ნოემბერი, 1943) — კანადელი კომპოზიტორი, მომღერალი და მხატვარი. ითვლება გვიანდელი 1960-იანებისა და 1970-იანების ერთ-ერთ ყველაზე გამოჩენილ ფოლკ-შემსრულებლად. ჯონი მიჩელმა 1968 წელს ჩაწერა სადებიუტო ალბომი „Song to a Seagull“, დევიდ კროსბის პროდიუსერობით. 1969 წელს მომღერალმა მოიგო გრემის პირველი ჯილდო მეორე ალბომისთვის „Clouds“. სტუდიური ალბომები 1968: Song to a Seagull 1969: Clouds 1970: Ladies of the Canyon 1971: Blue 1972: For the Roses 1974: Court and Spark 1975: The Hissing of Summer Lawns 1976: Hejira 1977: Don Juan's Reckless Daughter 1979: Mingus 1982: Wild Things Run Fast 1985: Dog Eat Dog 1988: Chalk Mark in a Rain Storm 1991: Night Ride Home 1994: Turbulent Indigo 1998: Taming the Tiger 2000: Both Sides Now 2002: Travelogue 2007: Shine შეგიძლიათ იხილოთ მედიაფაილები თემაზე „ჯონი მიჩელი“ ვიკისაწყობში. ოფიციალური საიტი. ჯონი მიჩელი AllMusic-ზე. ↑ Joni Mitchell biography. biography.com
ლიუცენის ბრძოლა (1632)

ლიუცენის ბრძოლა — ბრძოლა შვედეთის მეფის გუსტავ II ადოლფის არმიასა და ალბრეხტ ვალენშტაინის დაქირავებულ საიმპერიო ჯარებს შორის ლიუცენის მახლობლად. გაიმართა 1632 წლის 16 ნოემბერს, ოცდაათწლიანი ომის (1618-1648 წწ.) დროს. გაიმარჯვეს შვედეთის ჯარებმა ხარისხობრივი უპირატესობისა და გააზრეული მანევრების გამო. გუსტავ ადოლფი ბრძოლაში მოკლეს. ქართული საბჭოთა ენციკლოპედია, ტ. 6, თბ., 1983. — გვ. 268.
ლიუცენის ბრძოლა (1813)

ლიუცენის ბრძოლა — 1813 წლის 2 მაისს ლიუცენის რაიონში გაიმართა ბრძოლა ნაპოლეონის არმიასა და რუსეთ-პრუსიის ჯარებს შორის. ნაპოლეონი გადავიდა შეტევაზე, შემოუარა რუსებისა და პრუსიელების ფლანგს და აიძულა მოკავშირენი უკან დაეხიათ, თითოეულმა მხარემ დაკარგა დაახლ. 15-20 ათასი კაცი. ქართული საბჭოთა ენციკლოპედია, ტ. 6, თბ., 1983. — გვ. 268.
როსალინდა ჩელენტანო

როსალინდა ჩელენტანო (დ. 15 ივლისი, 1968) — იტალიელი მსახიობი. 2004 წელს ფილმში „ქრისტეს ვნებანი“ შეასრულა სატანის როლი. იგი არის ადრიანო ჩელენტანოსა და კლაუდია მორის შვილი. როსალინდა ჩელენტანო კინოფილმების ინტერნეტ-მონაცემთა ბაზაში ↑ Pizzato, Mark (2010). Inner Theatres of Good and Evil: The Mind's Staging of Gods, Angels and Devils. McFarland, გვ. 222. ISBN 9780786457588. ციტირების თარიღი: 25 May 2015.
შოთა ლომსაძე

შოთა ლომსაძე (დ. 7 მაისი, 1925, ჩუნჩხა, ახალქალაქის რაიონი — გ. 12 დეკემბერი, 2003) — ქართველი პოეტი და ისტორიკოსი, პროფესორი (1976). დაიბადა ახალქალაქის რაიონის სოფელ ჩუნჩხაში, დაამთავრა ჩუნჩხის რვაწლიანი სკოლა, შემდეგ ახალქალაქის საშუალო სკოლაში გადავიდა. სკოლის დამთავრების შემდეგ ომში გაიწვიეს. ომიდან დაბრუნების შემდეგ თბილისის სახელმწიფო უნივერსიტეტის ისტორიის ფაკულტეტის სტუდენტი გახდა, რომელიც დაამთავრა 1950 წელს. სამცხე-ჯავახეთის საკითხებზე დაიცვა ჯერ საკანდიდატო, შემდეგ კი სადოქტორო დისერტაცია. დაჯილდოებულია უმაღლესი სარდლობის მეორე ხარისხის ორდენით. გარდაიცვალა 2003 წელს. პირველი ლექსი გამოაქვეყნა 1943 წელს 392-ე ქართული დივიზიის საფრონტო გაზეთში. 1957 : „მესხეთის ბუხრები“ 1959 : „დაკარგული რაფსოდიები“ 1963 : „ჯავახური ქრონიკები“ 1964 : „მიხეილ თამარაშვილი“ 1975 : „სამცხე-ჯავახეთი“ 1979 : „გვიანი შუა საუკუნეების საქართველოს ისტორიიდან“ ლეილა ბურჯანაძე, შოთა ლომსაძე - სამცხე-ჯავახეთის მემატიანე, თბ., 2006 ISBN 99940-60-11-2 ქართული საბჭოთა ენციკლოპედია, ტ. 6, თბ., 1983. — გვ. 288. შოთა ლომსაძე — საქართველოს ბიოგრაფიული ლექსიკონი ↑ 1.0 1.1 Identifiants et Référentiels — ABES, 2011. <a href="https://wikidata.org/wiki/Track:Q47757534"></a><a href="https://wikidata.org/wiki/Track:Q2826570"></a> ↑ შოთა ლომსაძის საიუბილეო საღამო
იურა (მრავალმნიშვნელოვანი)

იურა შეიძლება აღნიშნავდეს: იურა — დეპარტამენტი საფრანგეთში იურა — კანტონი შვეიცარიაში იურა — მთები ევროპაში იურა — მდინარე ევროპაში
პიუი-დე-სანსი

პიუი-დე-სანსი (ფრანგ. Puy de Sancy; ოქსიტ. Puèi de la Crotz) — მწვერვალი საფრანგეთში, ცენტრალური მასივის უმაღლესი წერტილი. სიმაღლე 1886 მ. წარმოადგენს ჩამქრალ ვულკანს. შედის მონ-დორის ჩამქრალი ვულკანების ჯგუფში. აგებულია ეფუზივებით, უმეტესწილად ტრაქიტებით. ჩრდილოეთ და სამხრეთ კალთებზე აქტუალურია თხილამურებით სრიალი. სპორტის ეს სახეობა პოპულარულია აქ XX საუკუნიდან. სიახლოვეს არის მდინარე დორდონის სათავე. პიუი-დე-სანსი — სტატია დიდი საბჭოთა ენციკლოპედიიდან (რუსული) Le Mont-Dore (ინგლისური)
ირაპუატო

ირაპუატო (ესპ. Irapuato) — ქალაქი და მუნიციპალიტეტი მექსიკაში. მდებარეობს არანდასის მთის ძირში, გუანახუატოს შტატის სამხრეთ-ცენტრალურ ნაწილში. გაშენებულია მდინარე სილაოსა და გუანახუატოს შორის, ზღვის დონიდან 1 724 მეტრზე. 2005 წლის აღწერის მონაცემებით, ქალაქის მოსახლეობა 342 561 ადამიანს შეადგენს და ამ მხრივ ის შტატის მეორე უდიდესი ქალაქია. მთლიანი მუნიციპალიტეტის მოსახლეობა 463 103-ს აღწევს. ქალაქის ეკონომიკის ძირითადი დარგია სოფლის მეურნეობა; ცნობილია მისი მარწყვი, ღორები და მსხვილფეხა რქოსანი საქონელი. მთელს მექსიკაში განთქმულია ირაპუატოს ხილი, ყვავილები და მდიდრული ბაღები. მექსიკის ქალაქების სია D IRAPUATO.COM დაარქივებული 2014-05-02 საიტზე Wayback Machine. (ესპანური) ოფიციალური ვებ-გვერდი Irapuato Article on Wikipedia Español ↑ 2005 Census. INEGI: Instituto Nacional de Estadística, Geografía e Informática. ციტირების თარიღი: 2007-03-22. ↑ Mexican Municipality Encyclopedia. Enciclopedia de los Municipios de México. დაარქივებულია Guanajuato ორიგინალიდან — 2007-03-17. ციტირების თარიღი: 2007-03-22. ↑ Irapuato. Questia Encyclopedia. ციტირების თარიღი: 2007-03-21.
სან-ნიკოლას-დე-ლოს-გარსა

სან-ნიკოლას-დე-ლოს-გარსა (ესპ. San Nicolás de los Garza) — ქალაქი და მუნიციპალიტეტი მექსიკაში, ნუევო-ლეონის შტატში, მონტერეის მეტროპოლიურ არეალში. წარმოადგენს შტატის სიდიდით მესამე ქალაქს მონტერეისა და გვადალუპეს შემდეგ. ქალაქში ფუნქციონირებს ნუევო-ლეონის ავტონომიური უნივერსიტეტი (Universidad Autónoma de Nuevo León) — მექსიკასა და მთელს ლათინურ ამერიკაში ერთ-ერთი ყველაზე პრესტიჟული საჯარო სკოლა. მიუხედავად იმისა, რომ სან-ნიკოლასის მოსახლეობა (476 761) მონტერეისას ჩამოუვარდება, მას სიმჭიდროვით სჭარბობს. ქალაქი 1597 წლის 5 თებერვალს დაარსდა. მექსიკის ქალაქების სია ოფიციალური საიტი დაარქივებული 2007-03-06 საიტზე Wayback Machine. ↑ http://www.geopostcodes.com/San_Nicolas_de_los_Garza
დორდონი (მდინარე)

დორდონი (ფრანგ. Dordogne) — მდინარე სამხრეთ-დასავლეთ საფრანგეთში. მდინარე გარონის მარჯვენა შენაკადი, რომელთანაც ერთად ქმნის საერთო შესართავს — ჟირონდის ესტუარს. სიგრძე 483 კმ, აუზის ფართობი 23,870 კმ². სათავე აქვს მონ-დორის მასივის ჩრდილოეთ ნაწილში, ზღვის დონიდან 1720 მ სიმაღლეზე. ზემო და შუა დინებაში ჭრის საფრანგეთის ცენტრალურ მასივს, ქვემოთში გამოდის — გარონის დაბლობზე. გაზაფხულზე და შემოდგომაზე დამახასიათებელია წყალდიდობა, ზამთარში წვიმებით გამოწვეული წყალმოვარდნა, ზაფხულში — წყალმცირობა. წყლის საშუალო ხარჯი 190 მ³/წმ. მთავარი შენაკადებია ვეზერი და ილი. ქვემო დინებაში შეინიშნება ზღვიური მოქცევები. დორდონის აუზში არის ჰიდროელექტროსადგურები. სანაოსნოა. ნაპირებზე გაშენებულია ქალაქები: ბერჟერაკი, ლიბურნი. დორდონი – დიდი საბჭოთა ენციკლოპედია[მკვდარი ბმული] (რუსული) დორდონი – ენციკლოპედია ბრიტანიკა (ინგლისური)
სუმბიანის ეკლესია

სუმბიანის ეკლესია — ეკლესია დგას მცხეთის მუნიციპალიტეტის სოფელ ვაზიანის სასაფლაოზე. თარიღდება გვიანდელი ფეოდალური ხანით. ნაგებია აგურით; აქა-იქ რიყის ქვაც არის გამოყენებული. ეკლესია გუმბათოვანი ნაგებობაა (7,5 × 5,53 მ). აქვს ორი შესასვლელი; ერთი დასავლეთის კედლის შუა ნაწილშია, მეორე ჩრდილოეთ კედლის დასავლეთ ნაწილში. დარბაზი გეგმით წარმოადგენს მოკლემკლავებიან სწორკუთხა ჯვარს, რომელიც აღმოსავლეთით დაგრძელებულია ბემით და აფსიდით. აფსიდის სარკმლის ორივე მხარეს თითო პატარა ნიშია. გუმბათქვეშა კვადრატიდან გუმბათის წრიულ ყელზე გადასვლა აფრების საშუალებით ხდება. გარედან რვაწახნაგა გუმბათის ყელის ყოველ წახნაგში მაღალი სარკმელია გაჭრილი. ყელის ქვედა ნაწილი ყრუა, ზედა ნაწილში წიბოებს აგურის ლილვი აქვს შემოვლებული. გუმბათის ყელი დასრულებულია წრეთარგიანი ლავგარდნით. აღმოსავლეთის ფასადზე, სარკმლის ორივე მხარეს დიდი ნიშებია. თითო ასეთივე ნიში ჩრდილოეთის და სამხრეთის ფასადების აღმოსავლეთ ნაწილშიც არის. დასავლეთის ფასადზე, სარკმლის თავზე და გვერდებზე ჯვარი და გეომეტრიული ორნამენტია (დაზიანებულია) ამოკვეთილი. ფასადები დასრულებულია აგურის სამსაფეხურიანი ლავგარდნით საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 280.  კულტურული მემკვიდრეობის პორტალი, № 18618
ტონალა

ტონალა (ესპ. Tonalá) — ქალაქი და მუნიციპალიტეტი მექსიკაში, გვადალახარის მეტროპოლიურ არეალში, ხალისკოს შტატში. 2005 წლის აღწერის მონაცემებით, ქალაქის მოსახლეობა 374 258 ადამიანს შეადგენს, მთლიანი მუნიციპალიტეტის კი 408 729-ს. მუნიციპალიტეტი ქალაქ გვადალახარის გვერდით, აღმოსავლეთიდან მდებარერობს. გვადალახარის აგლომერაციაში, რომელიც რვა მუნიციპალიტეტს მოიცავს, 4 095 853 ადამიანი ცხოვრობს; იგი მექსიკის სიდიდით მეორე ურბანული კონცენტრაციაა მეხიკოს შოემდეგ. კვირაში ორი დღე (სამშაბათი და კვირა) ქალაქში უდიდესი ქუჩის ბაზრობა იმართება, რომელიც რამდენიმე მთავარ ქუჩას ფარავს. გასაყიდათ გამოაქვთ კერამიკა, ხელნაკეთი ნივთები და ა. შ. ამ არეალში არსებული თიხამიწა ნიადაგის წყალობით, საუკუნეთა მანძილზე ქალაქის ტრადიციულ საქმიანობას მეთუნეობა წარმოადგენდა. მექსიკის ქალაქების სია ოფიციალური საიტი Handcraft producers in Tonalá Handcraft producers in Tonalá დაარქივებული 2008-12-12 საიტზე Wayback Machine. Exhibition of Tonalá artists in New York www.elclima.com.mx
ენსენადა

ენსენადა (ესპ. Ensenada) — ზღვისპირა ქალაქი მექსიკაში, ქვემო კალიფორნიის შტატის მესამე უდიდესი ქალაქი. მდებარეობს კალიფორნიის ნახევარკუნძულზე, აშშ-ის ქალაქ სან-დიეგოდან 125 კმ-ით სამხრეთით. კალიფორნიების ერთ-ერთი პირველი დასახლება თანდათან აეროკოსმოსურ ცენტრად, საკრუიზო გემების დესტინაციად და მეღვინეობის ცენტრად იქცა. როგორც ამბობენ, ევროპული ვაზი პირველად 1703 წელს სან-იგნასიოს იეზუიტთა მისიამ გააშენა. წყნარ ოკეანეზე მდებარე ენსენადის ნავსადგური მნიშვნელოვანი კომერციული, მეთევზეობისა და ტურისტული ცენტრია. ქალაქში მდებარეობს საზღვაო ბაზა, სამხედრო ბაზა და სამხედრო აეროპორტი. ქალაქი ენსენადის მუნიციპალიტეტის ადმინისტრაციული და კომერციული ცენტრია. 2010 წლის აღწერის მონაცემებით, მისი მოსახლეობა 279 765 ადამიანს შეადგენს. ქალაქს შიდა მხრიდან აკრავს პატარა ქედი. კლიმატი მთელი წლის მანძილზე რბილია. მექსიკის ქალაქების სია ოფიციალური საიტი დაარქივებული 2008-05-03 საიტზე Wayback Machine. Ensenada Online Information დაარქივებული 2017-10-02 საიტზე Wayback Machine. Port Authority of Ensenada To Be In Ensenada Tourist Information დაარქივებული 2012-07-24 საიტზე Wayback Machine.